DESFACEREA LEGĂTURII MATRIMONIALE 
ÎN LEGISLAȚIA CIVILĂ ŞI CANONICĂ 
A IMPERIULUI BIZANTIN DIN SECOLELE VI-X! 


Pr. prof. dr. Mihai Patraşcu (aşi) 


Scopul principal al studiului nostru este de a scoate în evidenţă evoluţia 
istorică a principiului de desfacere a legăturii matrimoniale şi diferitele cauze 
de divorţ care se întâlnesc într-o perioadă istorică cuprinsă între secolele VI-X, 
atât în legislaţia statală bizantină, cât şi în disciplina canonică orientală. 

În primul capitol al lucrării de doctorat am analizat conceptul roman de 
căsătorie care era în secolele IV şi V, tratând pe scurt punctul de vedere al 
dreptului roman post-clasic, pe care l-am confruntat cu învățătura conciliară şi 
patristică orientală a Bisericii, a cărei învăţătură constantă este bazată pe 
indisolubilitatea legăturii, chiar dacă admite în practică excepţia care provine 
din porneia soţiei. Apoi, am trecut la examinarea importanţei pe care a avut-o 
influenţa gândirii creştine asupra dreptului bizantin, imperceptibilă la început 
şi tot mai relevantă în viitor, încât în legislaţia lui Iustinian s-a interzis în mod 
absolut divorţul mutuo consensu, chiar dacă natura juridică a societăţii 
conjugale va rămâne mereu aceeaşi în învățătura acestui împărat, ajungând la 
dominarea necontrastată a Bisericii în aplicarea normelor canonice în ceea 
priveşte forma substanţială a căsătoriei. 

Aspectul principal al lucrării este istorico-juridic, de aceea, am folosit 
izvoarele juridice, pentru a demonstra care este învăţătura Bisericii şi care a 
fost poziţia ei faţă de dreptul statal bizantin, examinând, în primul rând, cauzele 
de desfacere a căsătoriei, pentru a înţelege circumstanţele şi învăţăturile 
disparate împotriva cărora a trebuit să lupte gândirea creştină mai ales în 
Imperiul Roman de Răsărit, unde suveranii creştini au primit normele dreptului 
roman fără nici o modificare sau cu puţine modificări. 


! Lucrarea reprezintă un extras (cap. II) din teza de doctorat în drept canonic pe care 
părintele Mihai Patraşcu a susţinut-o la Universitatea Pontificală din Lateran (Roma) în ziua 
de 28 iunie 2 000. Titlul tezei în italiană: „Lo scioglimento del vincolo matrimoniale nella 
legislazione civile e canonica dell'impero bizantino: sec. VI-X”. 

Nu a fost în intenția noastră să examinăm chestiunile referitoare la 
privilegiul paulin şi la căsătoria a doua, deşi au o strânsă legătură cu 
argumentul nostru. 


1. Noţiunea de divorţ şi importanţa chestiunii în viaţa socială 
la lumina orânduirii juridice greco-romane 


Legătura matrimonială romană din perioada constantiniană este considerată 
ca o punere în comun a tuturor manifestărilor vieţii soţilor în timpul existenţei 
lor. În calitate de consortium presupune unirea de voinţă: consensus dat de cei 
doi. În felul acesta, dacă unul dintre ei constată că nu-i mai convine cealaltă 
parte, sau că voinţa sa de a continua viaţa conjugală încetează, numai din cauza 
acestui fapt, căsătoria este ruptă, deoarece îşi pierde motivaţia de a fi. 

Problema divorţului, o problemă spinoasă, s-a prezentat întotdeauna ca o 
vexata quaestio, care angajează întreaga societate în obiceiurile sale şi în religia 
sa. Deci a fost o neînțelegere profundă între puterea publică, pe de o parte, care 
vedea în practica despărțirii nu un drept folosit în mod corect pentru a dezlega 
unirile care nu mai merg, ci un libertinaj crescând, care era în detrimentul 
instituţiei familiale şi a imperiului, şi cetăţenii imperiului, pe de altă parte, care 
vedeau în divorţ expresia maximă a dreptului de libertate individuală. 

Dreptul post-clasic s-a arătat destul de defavorabil divorţului pe care l-a 
limitat numai la două tipuri: divortium bona gratia, care se făcea din cauza 
imposibilității dobândirii scopurilor căsătoriei, şi divortium ex iusta causa, 
adică justificat de motive grave şi punctuale aduse de unul sau de amândoi. 

Contrară a fost mai ales Biserica, deoarece vedea în căsătorie nu doar un 
simplu act privat, ci o valoare socială şi spirituală, deoarece soţii, prin unirea 
lor, sunt puşi în faţa unei puteri superioare care imprimă acestei legături un 
caracter instituțional şi nu o lasă la îndemâna puterii despotice a celor ce 
încheie căsătoria. Aşadar, pentru Biserică, desfacerea liberă a legăturii, în afară 
de faptul că era o profanare a caracterului sacru al căsătoriei, era o posibilitate 
de anihilare a unirii conjugale realizate şi o incitare la dezbinarea unităţii 
societății domestice, pe care ea avea dreptul/îndatorirea de a o garanta şi întări. 
Însă tendința generală era cea de a lupta în favoarea concepţiei romane vechi 
despre căsătorie, bazată pe libertatea celor două părți în ceea ce priveşte durata 
sa, cu o elocvenţă ce nu are nimic care să invidieze forţa puternică a polemicii 
scrierilor apologeţilor creştini. Constantin a făcut ceea ce i-a stat în putere şi s-a 
străduit, ca nici un alt împărat, să apropie dreptul roman de noțiunea creştină 
a indisolubilității matrimoniale. 

Legea nu a fost constantă şi succesorii lui Constantin nu au mers pe urmele 
marelui împărat. Chiar dacă s-ar voi căutarea motivului acestei direcții în 
societatea care până la sfârşitul secolului al V-lea era majoritar păgână şi 
imobilă din punct de vedere moral, totuşi nu este mai puțin adevărat că 
legislatorii, geloşi de prerogativele lor şi vigilenți asupra dreptului lor, au privit 
instituția matrimonială ca un raport juridic ce îşi are izvorul în întâlnirea 
voinței celor două părți contractante. 

Examinând învățătura Bisericii referitoare la divorţ în primele cinci secole, 
se deduce că sfinții părinți şi conciliile se prezintă mai mult ca păstori de 
suflete decât ca teologi: 1) cu toții sunt unanimi din punct de vedere moral în 
apărarea unității şi indisolubilității legăturii matrimoniale; 2) argumentând din 
textele Scripturii, ei resping delăsarea obiceiurilor şi legislația civilă care lasă 
căsătoria la liberul arbitru al părților; 3) două fapte pun în discuție căsătoria: 
moartea unuia dintre soți şi infidelitatea exprimată de Evanghelie cu termenul 
porneia. În afară de această atenuare menționată de textul sacru, nu este admisă 
nici o altă concesie, nici măcar cea legitimată de legea civilă. 

Pe de altă parte, Biserica se găsea în fața unor dificultăți grele, deoarece 
romanii aveau o concepție despre căsătorie diametral opusă învățăturii 
evanghelice. A schimba în mod definitiv concepția privată romană despre 
legătura conjugală, din disolubilă în indisolubilă, însemna pentru Biserică a 
lupta împotriva cutumelor înrădăcinate în sufletul cetățenilor romani şi 
garantate de sigiliul autorității civile: sfinții părinți şi conciliile reflectă această 
stare de lucruri. Însă dacă era lipsită de o jurisdicție şi de puterea de a da legi 
cu privire la această materie, recunoscute şi ratificate de stat, aceasta nu 
înseamnă că Biserica a rămas inertă, deoarece, pe măsură ce apăreau chestiuni 
care trebuiau decise, ea nu le lăsa suspendate, ci, cu înţelepciunea cu care a fost 
dotată, le dădea o soluţionare. 


2. Legislaţia lui Iustinian despre divorţ 


Începând din anul 528 apar o serie de legi referitoare la căsătorie. Iustinian 
menţine într-un prim moment reformele stabilite de Teodosiu al II-lea, cum este 
divorţul communi consensu, însuşindu-şi principiul obligaţiei absolute de 
respectare a formelor pentru desfacerea oricărei căsătorii, acela al denunțării 
formale a voinţei celor doi soţi de a desface legătura lor şi, în sfârşit, principiul 
distincției între cauzele juste şi ne-juste de divorţ, stabilit în Sa/uberrima lex 
din anul 449, cu pedeapsa de a nu ratifica şi a nu convalida desfacerea 
căsătoriei acelor soţi care nu au respectat normele prevăzute. Din această 

blândeţe se inspiră constituţiile lui Iustinian inserate în cod. Însă, alături de 
iustae causae din constituţia teodosiană din 449, el a adăugat altele nu numai 
prin constituţii noi, ci modificând şi în Digesta unele fragmente ale operelor 
jurisconsultorilor clasici. În felul acesta, a recunoscut ca iustae causae de divorţ 
nebunia periculoasă şi nevindecabilă a unuia dintre soţi şi prizonieratul de 
război. 

Aproape imediat după compilarea acelui Corpus Juris, în anul 536, Iustinian 
reordonează întreaga materie — în parte corectând şi în parte reconfirmând, 
repetând adesea literal normele în Novella 22, cu privire la divorţ, la cauzele 
juste şi la pedepsele patrimoniale, legislaţia teodosiană precedentă şi legislația 
sa — cuprinzând în această lege un întreg cod matrimonial. Totuşi, Iustinian, în 
această inițiativă, nu a adus nimic nou în dreptul matrimonial care să nu fi 
existat deja în legislaţia teodosiană, ba chiar a înmulţit cauzele de divorţ, care 
erau deja multe. Dar dacă trebuie să i se dea un merit, este acela de a fi 
determinat mai bine aceste cauze şi de a fi stabilit noi pedepse pentru 
desfacerile nelegitime. 

Dându-şi ulterior seama de inconvenientele grave şi de daunele apărute chiar 
în mod involuntar din legile date până atunci în această materie, Iustinian, cu 
Novella 117 din anul 542, a luat o poziţie mai ostilă şi mai bătăioasă decât în 
dispoziţiile legislative precedente, reordonând întreaga materie. Legislatorul nu 
numai că a diminuat numărul cauzelor legitime stabilite de predecesorii săi şi 
de el însuşi, dar lupta a ajuns până acolo că a negat soților puterea de a desface 
o căsătorie prin acord reciproc, exceptând cazul în care aceasta se făcea pentru 
un scop superior, adică alegerea stării călugăreşti. În această lege el nu mai 
foloseşte termenul bona gratia, ci divorţul unilateral sine poena, reducând 
cazurile la trei, adică: 1) în caz de impotenţă a bărbatului, după trei ani de 
convieţuire; 2) alegerea vieţii călugărești şi depunerea jurământului de castitate; 
3) în sfârşit, prizonieratul de război, după cinci ani. Numai pentru aceste trei 
cazuri, şi numai pentru acestea, sunt reconfirmate dispoziţiile legilor 
precedente. Prin urmare, dispare orice altă cauză de desfacere a căsătoriei, 
făcută bona gratia. 

S-a putut observa că disciplina matrimonială a lui Iustinian nu este stabilă, 
ci mai curând oscilantă; cauza acestei instabilităţi trebuie căutată în neîncetata 
luptă spirituală a acestui suveran între concepția romană încă destul de 
dominantă în timpul domniei sale şi influenţa învățăturii creştine. Scopul 
principal al lui Iustinian era acela de a reconcilia cele două concepții, 
rămânând, în acelaşi timp, un roman ca legislator şi un credincios al Bisericii 
în calitate de creştin. Cât priveşte legislaţia matrimonială, îndeosebi instituţia 

divorțului, se pare că nu a reuşit în mod deplin. În urma rezultatelor în acest 
sens, dând preponderență uneia sau alteia, se spune că nu a reușit pentru că nu 
avea idei clare şi nici nu era decis să realizeze ideile pe care le avea şi, mai ales, 
pentru că cele două concepţii matrimoniale se contraziceau. 


3. Legile despre divorţ ale împăraților bizantini după lustinian 
până la dinastia isaurică 


Deşi au marcat o îndepărtare de dreptul roman, dispozițiile lui Iustinian nu 
s-au dovedit suficient de justificate de practica ambientală — aşa era de 
înrădăcinată în sufletul poporului folosirea divorțului prin acord reciproc — 
încât au provocat o deplasare dăunătoare între orânduiala juridică pozitivă şi 
conştiinţa socială. Astfel, Iustin al II-lea a început să se gândească să repare 
această greşeală. Acest împărat, prin constituţia din 14 septembrie 566, încheie 
această vexata quaestio. Esenţa normei lui Iustin al II-lea constă în 
reconfirmarea instituţiei divorțului mutuo consensu şi, mai ales, de a-l readuce 
la principiile juridice care stăteau la bază în dreptul clasic: permisiune, 
validitate şi, în primul rând, libertate. Iustin repropune maxima: coniugalis 
affectio şi voinţa de convieţuire creează căsătoria; încetarea ei şi 
consimțământul părților determină desfacerea, în afara oricărei intervenţii 
externe. Ca şi în încheierea căsătoriei, şi în faţa divorţului, soţii recapătă 
independenţa lor şi facultatea lor deplină de decizie. 

Cu privire la legislația despre familie, în general, şi despre căsătorie, în 
special, producția normativă după Iustin al II-lea încetează, pentru a fi reluată 
abia în prima jumătate a secolului al VIII-lea. Cât priveşte tăcerea în dreptul 
familiei şi în dreptul matrimonial, trebuie ţinut cont de următoarele elemente. 
În primul rând, puterea şi personalitatea lui Iustinian, care se reflectă în grija 
ce s-a avut de a înconjura compilarea sa cu un ansamblu de norme pentru a o 
feri de contaminări nepotrivite şi dăunătoare. Un alt motiv al sterilității 
legislative a împăraţilor bizantini până la dinastia isaurică trebuie văzut în 
zbuciumata viaţă politică, atât internă, cât şi externă, a Imperiului Roman de 
Răsărit. În acea perioadă zbuciumată, cuprinsă între Tustin al II-lea şi venirea 
casei isaurice, situaţia politică era deosebit de grea. 


4. Desfacerea căsătoriei în Ecloga lui Leon al III-lea şi Constantin al V- 
lea 


În Ecloga legilor găsim o concepţie despre căsătorie cu totul diferită, din 
punct de vedere teoretic, de concepţia matrimonială a legislaţiei romano- 

iustiniană, deoarece în culegerea isaurică începe să prevaleze caracterul 
instituțional al căsătoriei în dauna învăţăturii contractualiste şi individualiste, 
dominantă în conceptul romano-iustinianian despre căsătorie. Ecloga 
demonstrează această caracteristică instituțională a căsătoriei în două moduri, 
adică, pe de o parte, prescriind în mod punctual acele formalităţi necesare 
pentru a o încheia şi, pe de altă parte, dispunând o reglementare minuțioasă a 
divorţului. Există tendinţa generală de a menţine în viaţă din punct de vedere 
juridic legătura matrimonială, deşi nu mai există consimţământul soţilor, în 
timp ce pentru dreptul roman ar fi fost desfăcută; mai există tendinţa de a nu 
considera orice divorţ legitim: divorțul nu mai este un act liber ca în concepţia 
juridică romană. Împărații isaurici, inspirându-se din principiile evanghelice şi 
arătând în legislaţia lor un caracter creştin, pentru prima dată, pun într-un text 
legislativ principiul că o căsătorie este indisolubilă. Desigur, legislatorul isauric 
ar fi voit să interzică divorţul în mod absolut, pentru a fi în linie cu principiile 
învăţăturii creştine şi, mai ales, cu acea concepţie pe care o avea Biserica 
despre căsătorie; apoi, o nouă precizare a disciplinei divorțului, contrar 
dispoziţiei legislative a lui Iustin al II-lea. Însă, dat fiind faptul că în sufletul 
omenesc este răutate, aşa cum le plăcea isaurilor să spună, legislatorul isauric 
este constrâns să recunoască excepţii de la norma divină, care impunea 
indisolubilitatea legăturii conjugale. Astfel, legislatorii au decis şi definit 
cauzele pentru care soţii puteau să desfacă legătura lor conjugală. Unele dintre 
aceste motive de desfacere a căsătoriei, conform preceptului legislativ din 
Ecloga, sunt comune soţilor; altele, însă, se referă în mod particular la fiecare 
dintre părţi. Însă trebuie recunoscut meritul legislatorului isauric că, deşi nu a 
putut să împiedice în mod absolut divorţul de comun acord, adică atunci când 
soţii doreau şi voiau, totuşi a constituit cu Ecloga legilor un obstacol pentru 
orice dizolvare matrimonială arbitrară. 


5. Disciplina divorţului la împărații macedoneni 


Pentru a repune în folosinţă vechiul instrument legislativ, Corpus Turis 
Civilis, a intervenit Vasile I, numit Macedon, care, pentru a aduce imperiului 
un ajutor serios, nu s-a mulțumit numai cu măsuri trecătoare, chiar dacă erau 
bune, însă incapabile să dea societăţii bizantine o bază solidă de sprijin, dar a 
pus capăt acelei rutine a legilor şi a fixat o tradiţie, voind să dea imperiului un 
nou cod unic general de drept, folosindu-se de vechiul text legislativ al lui 
Iustinian, modificându-l şi completându-l cu ajutorul legislaţiei posterioare. 
Însă din cauza vastităţii operei şi ca urmare a morţii lui Vasile I, acest plan s-a 

împlinit cu publicarea Vasilicalelor, între anii 886-911, de către Leon al VI-lea 
Înțeleptul (901-911). 

Deoarece această vastă muncă de purificare cerea mult timp înainte de a se 
termina, Vasile I a inaugurat opera, pentru moment, cu publicarea unui manual 
de legi, numit Procheiros nomos (870-879), în care pune în vigoare anumite 
dispoziții din dreptul iustinian, din Instituții şi din Novelle, care au fost 
modificate de Ecloga, şi folosind destul de mult, atât în formă, cât şi în 
substanță, culegerea împăraților iconoclaşti. Însă schimbările continue ale 
comportamentului social au făcut să fie insuficient Procheiros nomos pentru 
scopul la care era destinat, de aceea, după moartea tânărului fiu Constantin, 
Vasile I a văzut necesitatea de a publica, în jurul anilor 884-886, o a doua 
culegere de texte legislative cu titlul Epanagoge. 

Mai târziu, Leon al VI-lea Înțeleptul a încercat să reevalueze puţin dreptul 
provincial sau cutumiar şi, pentru acest motiv, a publicat multe legi cu care 
dreptul cutumiar câştigă teren. 

Dacă pe de o parte am observat că legislatorul macedon, repunând în vigoare 
dispoziţiile lui Iustinian în ce priveşte desfacerea căsătoriei, nu a reuşit acea 
corespundere a legii civile cu principiile creştine, făcută de isauri, pe de altă 
parte, poate că nu este hazardat să privim legile lui Leon al VI-lea despre divorţ 
ca o extindere a dreptului din Ecloga isaură. Însuşi Leon al VI-lea, tratând 
despre o anumită normă din Ecloga, spune că trebuie să fie numărată printre 
acele norme ordonate în mod înţelept în ce priveşte instituţia matrimonială, 
amintind probabil de acel suflu creştin care a inspirat Ecloga în materie de 
divorţ. Un suflu creştin care are o manifestare clară în definirea o dată pentru 
totdeauna a formei matrimoniale — prin recunoaşterea de către Leon al VI-lea 
a competenţei ecleziastice exclusive în materie matrimonială — impunând 
supuşilor imperiului bizantin „binecuvântarea sacră” ca singura formă de 
celebrare a căsătoriei. Cu această nouă sistematizare, legislaţia lui Leon al VI- 
lea marchează linia de demarcaţie dintre concepţia clasică romană despre 
căsătorie, care apune, şi concepţia canonică, care, pornind de la dreptul din 
legile lui Iustinian, reuşeşte să se afirme. 

Acesta ar fi în sinteză conţinutul primului capitol al lucrării mele de 
doctorat. Prezint în continuare capitolul referitor la concepţia despre 
indisolubilitate şi cauzele de desfacere a căsătoriei în disciplina canonică 
bizantină după promulgarea dreptului lui Iustinian. 


2. Concepţia despre indisolubilitatea şi cauzele de desfacere a căsătoriei 

în disciplina canonică bizantină după promulgarea dreptului lui 
Iustinian 


2.1. Considerații generale 


Nu se poate ignora că Biserica a apărut şi s-a dezvoltat între granițele unei 
societăți conduse de o singură orânduială juridică, cea romană, conform căreia 
trebuiau să fie reglementate toate instituțiile juridice, chiar dacă o înțelegere 
tactică a exigențelor fiecărui popor supus imperiului roman ar sfătui respectarea 
în parte a cutumelor particulare. De asemenea, nu poate fi ignorat faptul că 
înşişi creştinii supuşi imperiului, timp de multe secole, în reglementarea 
instituției matrimoniale, s-au folosit de dreptul roman şi îndeosebi de opera 
legislativă a lui Iustinian”. De aceea, în istoria Bisericii nu lipsesc mărturii 
directe şi indirecte, cum sunt scrisorile papilor şi scrierile juriştilor iluştri, prin 
intermediul cărora se vede că legile statale romane şi normele şi dispoziţiile 
canonice concordă în mod minunat”, aşa încât s-a putut proclama fără nici o 
uimire până în anul 1000 că Ecclesia vivit de lege romana“. Motivul acestei 
realități trebuie căutat nu atât în armonia perfectă dintre legile imperiului şi 
învăţătura Bisericii în general, ci, mai ales, într-o reflecţie a concepţiei 
teocratice care a fost schimbată de vechiul drept al romanilor, care, deşi nu mai 
atribuiau onoruri şi cult idolatric împăraţilor începând de la Constantin cel 
Mare, mai recunoşteau ca sacru tot ceea ce era promovat de ei, conform ideii 
că suveranul are de la Dumnezeu puterea asupra tuturor grupurilor sociale şi 
asupra a tot ceea ce caracteriza aceste grupuri, inclusiv aspectul religios. De 
aceea, fără a gândi la cine ştie ce apariţii obscure, împăratul, creştin încă, nu a 


? Cf. A. HERMAN, „Jus justinianum qua ratione conservatum sit in iure ecclesiastico 
orientali”, în Acta Congressus iuridici internationalis, II, 145-155; C. SCHWARZENBERG, 
„Intorno alla benedizione degli sponsali in diritto bizantino”, Byzantinische Zeitschrift 59 
(1966) 95; F. DELPINI, Divorzio e separazione dei coniugi nel diritto romano e nella dottrina 
della Chiesa fino al secolo V, 99. 

3 Papa Gelaziu spune că este necesar să se respecte legile romane „multo magis circa 
reverentiam beati Petri apostoli pro suae felicitatis augmento” (D. 10, c. 12); cf. GRIGORE CEL 
MARE, Epistola 45: PL 77, 1294 ş.u.; cf. loan Scolasticul în: J. B. PITRA, Turis ecclesiastici 
graecorum historia et monumenta a saec. I ad IX, II, 385 şi 390; cf. şi B. BIONDI, Giustiniano 
primo principe e legislatore cattolico, 95-97 şi 103; IDEM, „Il cristianesimo nel Corpus Turis 
Civilis e nella Tradizione giuridica orientale”, în Accademia Nazionale dei Lincei, Quaderno 
62, 283. 

4 Cf. B. BIONDI, „Il cristianesimo nel Corpus luris Civilis...”, 284; A. HERMAN, „Jus 
justinianum...”, 147. 

încetat să exercite asupra tuturor supuşilor o putere supremă şi nelimitată, 
calificând legile sale ca fiind sacre“; aşadar, el era numen, aeternitas* pentru toţi 
supușii, împărat-preot pentru Biserică”; el convoca aproape toate conciliile, îi 
condamna în mod public pe eretici, prezida sinoadele Bisericii 
constantinopolitane şi, după ce era stabilită materia de discuţie, el confirma 
decretele şi aproba statutele date de acestea. El era cel care se interesa de 
înfiinţarea diecezelor, de desemnarea şi ratificarea episcopilor. Suveranul 
bizantin, considerându-se cap extern al Bisericii, exercita asupra tuturor 
autorităților sale tradiţionale o protecţie care în multe aspecte se putea asemăna 
cu o adevărată tutelă, impunând directivele sale, implicându-se în multe 
atribuţii, influențând profund asupra conducerii Bisericii: totuşi, o influenţă 
care nu se simţea în mod direct, ci prin intermediul acelor organe ecleziastice, 
printre care cel mai important în Orient era cel constantinopolitan. Patriarhii 
pentru Basileus erau conducători ai administraţiei, agenţi de transmitere şi de 
executare a voinţei sale”. 

Acest sistem, chiar dacă este calificat de unul sau altul „ingerinţă nepotrivită 
a puterii temporare într-un domeniu rezervat Bisericii”, constituia în practică 
o subordonare foarte sensibilă a organelor ecleziastice faţă de suveran. Fără a 
desemna acest sistem cu termenul de cezaropapism, cum obişnuiesc istoricii să 
afirme, şi fără a-l înţelege ca un servilism necondiționat, pe de o parte, şi 
uzurpare, pe de altă parte, el este un modus agendi, habitus al unei societăţi 
care nu a simţit în mod continuu acțiunea unei puteri conducătoare strict 
ecleziastice, aşa cum simţise în mod efectiv din partea suveranului care era la 
cârma imperiului. Această realitate era înţeleasă mai mult sau mai puţin clar de 
clerul bizantin şi oriental, în general, care, inspirându-se din aceste sentimente 
în raporturile cu statul, nu credea că sacrifică ceva din demnitatea sa atunci 


5 Cf. L. DUCHESNE, L 'Eglise au VI siècle, 267; B. BIONDI, „Il cristianesimo nel Corpus luris 
Civile...”, 281. 

Er Epanagogé, Il; B. BIONDI, „Il cristianesimo nel Corpus Iuris Civile...” , 281. 

7 Aşa a fost salutat Teodosiu al II-lea de părinții sinodali reuniți în anul 448 la 
Constantinopol. 

8 Cf. Nov. 18 a lui Manuel Comnenul din mai 1166. 

9 Cf. L. DUCHESNE, L 'Eglise au VI siècle, 261-264. 

10 Profesorul Biondi vede în acest mod de a acționa rezultatul armoniei dintre leges şi 
canones, cf. B. BIONDI, „Il cristianesimo nel Corpus Iuris Civile..., 283; IDEM, Giustiniano 
primo principe e legislatore cattolico, 95. 

când, în conflictele cu caracter dogmatic, prefera să se supună deciziilor 
imperiale". 

Consecințele acestei direcții erau clare. Basileus, legiferând în materia 
supusă forului ecleziastic, nu numai că depăşea limitele competenţei sale, chiar 
dacă nu se neagă că din multe legi a rezultat o adevărată utilitate pentru 
Biserică, însă în faţa diferenţei opiniilor şi a varietăţii practicii ecleziastice, 
chiar în cadrul Bisericii, uneori, urmând mai mult un curent decât altul sau în 
fervoarea discuţiei teologice, destul de vie pe atunci, în lupta pentru afirmarea 
credinţei, împăratul s-a aflat în contrast cu învăţătura profesată de Biserică”. 
Nu se poate accepta sentinţa unuia care, în dorința sa de a apăra acţiunea 
suveranului, în eventualitatea unei erori a legislatorului, dă vina pe consilierii 
săi care, în formularea legilor în materie ecleziastică, nu erau jurişti laici, ci 
„episcopi şi preoţi umili sau foarte cunoscuţi, cum ar fi patriarhii de 
Constantinopol”!*, care făceau parte din anturajul suveranului, pentru că a cere 
sfatul şi acţiunea ecleziasticilor era un semn de respect care nu-l scutea pe 
suveran să facă în aşa fel încât să-şi impună până la urmă voinţa sa politică!*. 
Pe de altă parte, dacă se vrea să se susțină că legislaţia complexă în materie 
ecleziastică a legislatorului din Bizanţ nu este creaţia împăratului, ci rezultatul 
unei atente selecţii, recunoașteri şi precizări ale vechilor canoane!?, cu aceasta 
nu se poate exclude că vechile canoane erau puţine, iar conciliile, în marea 
parte a cazurilor, nu-şi permiteau să emită canoane contrare voinţei principelui, 
care interpreta şi stabilea în mod autentic!€. 

Ce utilitate de fapt putea să aibă Biserica din aplicarea acelor principii care 
stabilesc că legile statale nu au vigoare atunci când sunt în contradicție netă cu 
normele canonice şi că toate canoanele au aceeaşi vis iuridica asemenea 


1! Cf. L. DUCHESNE, L'Eglise au VI siècle, 268-269; B. BIONDI, Giustiniano primo principe 
e legislatore cattolico, 94; J. PARGOIRE, L'Eglise byzantine de 527 a 847, 78 ş.u. Culmea 
puterii principilor bizantini asupra Bisericii orientale a fost atinsă în secolul al XIII-lea, atunci 
când arhiepiscopul bulgar Demetrius Chomatenus le-a atribuit orice putere în afară de jertfa 


Liturghiei. 
12 Cf. B. BIONDI, „Il cristianesimo nel Corpus luris Civilis...”, 280 şi 284; A. HERMAN, „Jus 
justinianum...”, 147. 


3 Cf. B. BIONDI, „Il cristianesimo nel Corpus luris Civilis...” , 284; L. DUCHESNE, L 'Eglise 
au VI siècle, 266. 

14 Cf. J. ZHISHMANN, Das Eherecht der orientalischen Kirche, 25-26. 

15 Cf. C. I, 3, 45 (46), 13; Nov. 6 pr.; B. BIONDI, „Il cristianesimo nel Corpus luris 
Civilis...” , 284. 

16 Cf. J. PARGOIRE, L'Eglise byzantine de 527 a 847, 18. 

celorlalte legi ale statului (în caz de discordanţă, prevalează canoanele) şi că în 
lipsa canoanelor trebuie să se urmeze normele civile care nu sunt contrare 
dispozițiilor Bisericii, atunci când se ştie că activitatea conciliară din perioada 
aceea era destul de scăzută şi că acele puţine dispoziţii se refereau la situaţii 
trecătoare modificate după atâta timp şi că dreptul canonic din Orient încă nu 
era constituit în formă sistematică şi însăşi exercitarea puterii legislative a 
papei era ceva care se afirma în mod treptat până în anul 1000, cu Grigore al 
VII-lea? Între timp, oricât s-ar voi armonia dintre leges şi canones, nici o 
normă nu putea să aibă valabilitate în cadrul statului dacă nu a fost emanată sau 
recunoscută de stat”. 

Dar dacă nu se poate găsi în Biserica din Orient acea coordonare a celor 
două puteri sau superioritatea puterii sacre asupra puterii temporare, a cărei 
exigență doctrinară este aşa de caracteristică în Biserica romană, pe de altă 
parte, nu se poate admite că a fost o capitulare absolută şi generală a Bisericii 
în faţa autorităţii imperiale, deoarece nu au lipsit personalităţi marcante, care 
au reprezentat cu vrednicie tradiţia ortodoxă a Bisericii oficiale (cităm un sfânt 
loan Crisostom, un Eutichie, un Ioan al III-lea Scolasticul, un Sergiu de 
Constantinopol, un Nicolae I numit Misticul, printre diferiţi patriarhi care au 
fost la înălțimea demnităţii lor şi care s-au remarcat prin ştiinţa lor şi prin 
virtuțile lor eminente), care, în circumstanţele necesare, şi-au făcut auzit glasul 
împotriva ingerinţelor nepotrivite ale puterii civile'?. 

De fapt, nu se poate releva faptul că în colecțiile sistematice de drept 
canonic, care s-au format treptat în primele secole după codificarea lui 
Iustinian, au fost primite legi romane referitoare la desfacerea căsătoriei 
contrare hotărârilor Bisericii. În felul acesta, se poate vedea că Novellele 22 şi 
117 ale lui Iustinian, în special Novella 22, nu au fost primite de Collectio 
LXXXVII capitulorum, nici de Collectio XXV capitulorum şi nici de Collectio 
constitutionum ecclesiasticarum, tocmai din cauza faptului că nu s-a voit 
introducerea în sistemul juridic canonic ce era în curs de a constitui legi civile 


17 Cf. L. DUCHESNE, L'Eglise au VI siècle, 266-267; J. ZHISHMANN, Das Eherecht der 
orientalischen Kirche., 27, nota 1; B. BIONDI, Giustiniano primo principe e legislatore 
cattolico, 101. 

18 Cf. L. DUCHESNE, L 'Eglise au VI siècle, 265; A. HERMAN, „Le mete ed i compiti delle 
ricerche sulla storia del diritto ecclesiastico bizantino”, Orientalia christiana periodica 17 
(1951) 255-264. 

care ar admite divorţul propriu-zis, pentru că lucrul acesta era contra învăţăturii 
canonice”. Şi Conciliul Trulan s-a abținut să trateze chestiunea divorţului. 

Trebuie să ajungem la compilaţia Nomocanon XIV Titulorum”, unde 
constituţiile imperiale ocupă un loc cu autoritate egală canoanelor patristice şi 
deliberărilor sinodale, pentru a vedea admis ceea ce alte culegeri, însuşi loan 
Scolasticul şi Conciliul Trulan, nu au voit să accepte. De asemenea, trebuie 
notat că nici prima variantă a acestui Nomocanon XIV Titulorum, într-un prim 
moment, nu s-a bucurat de o mare favoare în Biserică tocmai pentru că una 
dintre adunările cele mai autoritare şi acreditate în Orient, Conciliul Trulan, a 
ignorat existenţa acestui Nomocanon, aprobând în locul său, în can. 2, o altă 
culegere ecleziastică”! În sfârşit, nici într-o etapă ulterioară, adică în secolul al 
X-lea, colecţia Nomocanon XIV Titulorum, sau aşa-numită a lui Foţie, nu a avut 
o soartă mai bună, deoarece, în Conciliul de unire celebrat în anul 920, nu i s-a 
dat nici o ungere de oficialitate din partea Bisericii”. 


19 Cf. J. B. PITRA, Iuris ecclesiastici graecorum historia et monumenta a saec. I ad IX, II, 
385 ş.u., 407-410; A. HERMAN, „Jus justinianum...”, 154. 

% Nu este scopul nostru să tratăm despre Collectiones şi Nomocanoni, originea, compunerea 
şi importanța lor şi trimitem la opere care se ocupă special de acestea şi recunoscute de 
cercetătorii de drept canonic, fără a neglija opera răbdătoare a lui R. DANYLAK, De Collectione 
XIV Titulorum eiusque versione historica (saec. VI-IX); cf. Ch. DE CLERCQ, Byzantin (Droit 
canonique): DDC, II, 1170-1177; Ch. MUNIER, Les sources patristiques du droit de l’ Eglise 
du VIII au XIII siècle, 7; J. MONTREUL, Histoire de droit byzantin ou du droit romain dans 
l'empire d'Orient depuis la mort de Justinien jusqu’à la prise de Constantinople en 1453, II, 
493 şi I, 199; N. Mias, Canoanele Bisericii Ortodoxe, 1/1, 66-82. 

21 Cf. CJCO, Fonti, fasc. IX, Discipline generale antique, I/1. Les canons de conciles 
oecuméniques, 120; A. HERMAN, „Jus justinianum...”, 148. 

?2 Mulţi canonişti afirmă, printr-o considerare comună că Nomocanonul lui Foţie a fost 
acceptat, ca o colecţie canonică oficială a întregii Biserici din Orient, prin promulgarea sa 
făcută de părinţii conciliari de la Sinodul de unire care a avut loc la Constantinopol în anul 920; 
aşa sunt printre alții: A. HERMAN, „Jus justinianum...”, 149; Ch. DE CLERCQ, Byzantin (Droit 
canonique), 1177; Ch. MUNIER, Les sources patristiques du droit de l'Eglise du VIII au XIII 
siecle, 19. În schimb, este adevărat contrariul, că acel Conciliu de unire nu a promulgat nici un 
Nomocanon particular, ci a tratat numai despre chestiunea căsătoririi a patra oară. Totuşi, 
Nomocanonul, deşi neavând o recunoaştere oficială, constituie fundamentul din care provine 
întreaga doctrină canonistă în Orient, de la Ioan Scolasticul la Todor Balsamon; pentru că ţinut 
cont de faptul că, conform mentalităţii timpului, chiar şi o colecţie privată avea în practică 
aceeaşi valoare ca o lege, cu condiţia ca textul să fie precis şi fidelitatea faţă de canoane să fie 
perfectă. În aceasta se afla toată autoritatea şi eficacitatea sa, şi nu în autoritatea principelui sau 
a persoanei private care a făcut culegerea; datorită dispoziţiei sale considerată în sine şi pentru 
sine şi datorită provenienţei sale îndepărtate, ea este folosită în practică de Biserică. Cf. B. 
BIONDI, Giustiniano primo principe e legislatore cattolico, 95-104; IDEM, „Il cristianesimo nel 

Însă, fiind admise aceste excepţii, în general Biserica bizantină a fost docilă 
faţă de ordinele imperiale cu rezultatul că, în timp ce, în Occident, Biserica 
romană extirpa cu răbdare divorţul moştenit din sistemul juridic roman, 
introducând în locul său despărţirea tori et mensae, afirmând net caracterul 
indisolubil al căsătoriei ratum et consummatum”, în Orient, Biserica din 
Bizanţ, afirmând că în mod excepţional căsătoria poate să fie desfăcută din 
cauza infidelităţii conjugale a femeii, în practică, ea, de fapt, a aplicat toate 
acele principii de desfacere a legăturii, pe măsură ce acestea erau admise de 
autoritatea bizantină”. 

Pontifii romani au încercat toate mijloacele pentru a face să triumfe 
principiul indisolubilităţii conjugale, cerând respectarea ei de către credincioşi, 
aşa cum o demonstrează clar documentele pontificale în acest sens. Papa 
Siriciu interzice în mod absolut ca o femeie deja unită în căsătorie să devină 
soţia altuia: „Hoc ne fiat, modis omnibus inhibemus””. Şi Inocenţiu I insistă 
asupra conceptului de indisolubilitate. Astfel, întrebat fiind de episcopul de 
Toulouse, Essuperiu, el răspunde: „De his... qui interveniente repudio, aliis se 
matrimonio copularunt. Quos in utraque parte adulteros esse manifestum est”; 
iar lui Victoriciu de Rouen, acelaşi papă îl declară în mod expres că singura 
cauză de dezlegare a legăturii matrimoniale este moartea: „nec ei agendae 
poenitentiae licentia concedatur, nici unus ex eis defunctus fuerit”. De aceeaşi 
părere sunt alți papi ca Leon I, Grigore cel Mare şi Grigore al II-lea: „sicut 
masculum et feminam Deus in ipso exordio mundi praecepit coniugi, ut sint 


Corpus luris Civilis...”, 283; A. ALBERTONI, Per una esposizione del diritto bizantino, 62 ş.u.; 
J. PARGOIRE, L’Eglise byzantine de 527 a 847, 78. 

23 Cf. E. INSADOWSKI, „Quid momentum habuerit christianismus ad ius romanum 
matrimoniale evolvendum”, în Acta Congressus iuridici internationalis, II, 83; A. D'EMILIA, 
Lezioni di diritto bizantino. Il matrimonio, 124; J. ZHISHMANN, Das Eherecht der 
orientalischen Kirche, 98 ş.u.. şi 104 ş.u.; J. DAUVILLIER — Ch. DE CLERCQ, Le mariage en 
droit canonique oriental, 84; A. ESMEIN, Le mariage en droit canonique, Il, 53; M. JUGIE, 
Theologia dogmatica christianorum orientalium, III, 459. 

24 Cf. A. D'EMLLIA, Lezioni di diritto bizantino. Il matrimonio, 125; J. DAUVILLIER — Ch. 
DE CLERCQ, Le mariage en droit canonique oriental, 85; E. INSADOWSKI, „Quid momentum 
habuerit christianismus...”, 83; A. CATOIRE, „Le divorce d'aprâs l’ Eglise catholique et l'Eglise 
orthodoxe”, Echos d’Orient XIV, 169; A. CoussA, Epitome praelectiones de jure Ecclesiastice 
orientali, III. De matrimonio, 252. 

*5 Este un răspuns dat unui anume Imeriu, episcop de Tarragona, cf. PL 13, 1136-1137. 

26 INOCENȚIU I, Epistola 6: PL 20, 500; J. GAUDEMET, L'Eglise dans | 'empire romain (IV-V 
siècle), 545; A. ESMEIN, Le mariage en droit canonique, II, 66. 

27 INOCENTIU 1, Epistola II, 15: PL 20, 479. 

duo in carne una, ita iuxta doctrinam apostolicam «unumquisque vir suam 
uxorem habent» (/Cor 7)... «alligatus es uxori, noli quaerere solutionem» 
(Ibidem), id est, superstite coniuge ad alterius feminae concubitum non velle 
transire””!. În general, nu se găseşte nici un text creştin în care să se poată 
vedea o aluzie la divorţ, nici canoane conciliare ecumenice interpretate cu 
seriozitate care să înveţe ceva împotriva principiului de indisolubilitate a 
legăturii conjugale”. În sfârşit, nici cărţile penitenţiale cele mai vechi nu ne 
autorizează să susţinem contrariul. 

În Orient, îndeosebi în Bizanţ, împărații revendicau întreaga reglementare 
a instituţiei căsătoriei, deci şi puterea de a stabili impedimentele, validitatea sau 
invaliditatea legăturii. Biserica a recunoscut abia la sfârşitul secolului al IX-lea 
şi începutul secolului al X-lea binecuvântarea nupțială ca singura formă a 
căsătoriei şi, din acest moment, căsătoria a căpătat caracterul de instituţie 
ecleziastică“. Totodată, deşi profesa principiul general conform căruia nu este 
permis să se rupă în mod arbitrar o legătură matrimonială încheiată în mod 
legitim şi sacru şi stabilea în acest sens pedepse împotriva celui care îndrăznea 
să dizolve în mod voluntar bonum coniugale şi trecea la altă căsătorie şi declara 
inexistentă această a doua căsătorie, deoarece numai moartea sau o altă cauză 
asemănătoare morţii, care depăşeşte concepţia esenţială a indisolubilităţii 
legăturii şi care distruge fundamentul moral şi religios al legăturii, poate să 
desfacă legătura*!, Biserica nu a putut să se impună în mod absolut în practică 
pentru a face să triumfe motivaţia creştină a indisolubilităţii matrimoniale”. 


28 GRIGORE AL II-LEA, Capitulare VI: PL 89, 533; cf. LEON CEL MARE, Epistola 159: PL 54, 
1137; A. ESMEIN, Le mariage en droit canonique, II, 66; J. GAUDEMET, L'Eglise dans l'empire 
romain (IV-V siècle), 545; A. VILLIEN, „Divorce”, în DTC, IV, 1466. 

% Cf. H. LECLERCQ, „Divorce”, în Dictionnaire d'Archeologie Chretienne et de Liturgie, 
IV/1, 1220. Într-un papirus descoperit se află menţionat un divorţ făcut în anul 689 în prezenţa 
ecleziasticilor. Steinwenter consideră că este vorba de un divorţ in facie Ecclesiae, care se 
poate asemăna cu acea „manumissio in Ecclesia”, cf. J. DAUVILLIER — Ch. DE CLERCQ, Le 
mariage en droit canonique oriental, 84-95; B. BIONDI, Il diritto romano-cristiano, III, 70. 

30 Cf, Nov. 89: PG 107, 602-604 („Itaque quemadmodum adhibitis sacris deprecationibus 
adoptionem perfici praecipimus, sic sane etiam sacrae benedictionis testimonio matrimonia 
confirmari iubemus. Adeo ut si qui citra hanc matrimonium ineant, id ne ab initio quidem ita 
dici, neque illos in vitae illa consuetudine matrimonii iure potiri velimus”); J. P. ZEPOS, Ius 
greco romanum, I, 156; J. ZHISHMAN, Das Eherecht der orientalischen Kirche, 124. 

31 Cf. can. 87 al Conciliului Trulan: Fonti, fasc. IX, t. I, 222-224; N. MILAS, Canoanele 
Bisericii Ortodoxe, 1/2, 464-470. 

32 Trebuie notat că, în Occident, acolo unde concepția creştină a perpetuității şi 
indisolubilității căsătoriei este aplicată, dreptul capitularilor franci ezită să se debaraseze de 

Acest lucru pentru că, dată fiind situaţia Imperiului bizantin, ori de câte ori 
Biserica bizantină lua iniţiativa de a da norme cu caracter religios cu privire la 
căsătorie, trebuia să acţioneze mereu în aşa fel încât aceste norme stabilite de 
ea să aibă aprobarea puterii temporare, aşa cum se întâmpla de fapt. Acestea nu 
erau altceva decât norme luate din legislaţia lui Iustinian, mai ales din Novella 
117%, aşa cum ne demonstrează diferitele ediţii ale culegerii Nomocanon XIV 
Titulorum, apărute până în secolul al X-lea. 

Aşadar, inspirându-se din dreptul civil, şi pentru dreptul canonic oriental 
căsătoria poate să fie desfăcută fie prin moartea uneia dintre părți, fie printr-un 
act judecătoresc prin care se demonstrează că s-a întâmplat ceva care modifică 
însăşi natura legăturii, un quid care în sine se poate asemăna cu moartea“. 
Aceste afirmaţii au fost acceptate de toţi până în secolul al IX-lea”. 

Ca şi pentru dreptul civil, şi pentru dreptul canonic oriental, căsătoria se 
desface fie bona gratia fie ex iusta et rationabili causa, însă cum damno. 


2.2. Divorțul ex iusta et rationabili causa cum damno 


A) Adulterul 


folosinţele vechi şi se arată mult mai puţin intransigent decât putea să determine o aplicare 
rigidă a cuvintelor din Mt 19,9: Carol cel Mare a procedat la divorţuri repetate, cf. A. ESMEIN, 
Le mariage en droit canonique, Il, 70-85; A. VILLIEN, „Divorce”, 1464-1465, referitor la 
capitularul din Soissons din 744, şi la sinoadele din Verberie şi Compiegne din anul 758 şi 757; 
F. BRANDILONE, Note ad alcuni canoni del Concilio Forojuliano dell’anno 796, 257; A. 
MARONGIU, „Divorzio”, în Enciclopedia del diritto, XIII, 489. 

3 Conform lui N. MiLAs (Canoanele Bisericii Ortodoxe, 1/2, 468-469) această Novelă a 
fost dată de piosul Iustinian cu consimțământul şi după insistența patriarhului de 
Constantinopol Mina (536-552); cf. D. LUCACIU, De divortio in Ecclesia romena dissidenti, 
24. 

34 Cf. Nov. 22, 5; 22, 9; 22, 20 a lui Iustinian; C. I, 3, 53, 3; D. 24, 2, 1; BT 28, 7, 4; 28, 7, 
8 şi 28, 7,21; can. 93 al Conciliului Trulan: Fonti, fasc. IX, t. I, 228-229; Nomocanone XI, |: 
PG 104, 1149-1152. 

35 Au vorbit în mare parte despre argumentul nostru cu multă competență Zachariae von 
Lingenthal şi J. Zhishman, a căror operă este de mare importanță şi fundamentală pentru dreptul 
canonic bizantin. Cf. J. ZHISHMAN, Das Eherecht der orientalischen Kirche, 96-119 şi 729- 
730. 

Pentru Biserica orientală, motivul unic şi fundamental de desfacere a unei 
legături matrimoniale consumate, iusta et rationabiliter, a fost adulterul, care 
constituie în practică punctul de plecare pentru celelalte motive”. 

Adulterul, aşa cum este înţeles în mod obişnuit în tradiţia civilă şi 
ecleziastică, constă în actul material ca atare, voit în mod liber şi conştient, 
împotriva datoriilor de fidelitate conjugală: deci se exclud violenţa şi privarea 
de libertate”. 

Ca să se poată invoca, atât în favoarea bărbatului, cât şi a femeii, motivul 
adulterului, este necesar ca acesta să fie dovedit prin acţiune judecătorească şi 
partea vătămată va putea să-şi atingă scopul după un proces normal şi o sentință 
judecătorească. Totuşi, în cazul unei greşeli din partea femeii, numai soţului i 
se dă dreptul la acţiune acuzatoare, mai ales când bărbatul are dovezi clare cu 
privire la greşeala soţiei, prin intermediul stării de graviditate cauzate de o terță 
persoană”. 

Deoarece logodna cu binecuvântare era aproape sinonimă cu căsătoria, 
Biserica vede o cauză de rupere nu numai a logodnei, ci şi a căsătoriei şi în 
cazul lipsei de fidelitate care a avut loc în această perioadă. 

Deci, procedând în ordine, ca să se poată invoca divorțul pentru motiv de 
moicheia: 

1) Partea vătămată nu trebuie să fi făcut aceeaşi greşeală de care o acuză pe 
cealaltă’; nu trebuie să fie responsabilă de adulterul soțului (soției) instigând, 


3% Cf. A. CATORE, „Le divorce d'apres l’Eglise catholique...”, 169; A. D'EMILIA, Lezioni 
di diritto bizantino. Il matrimonio, 124; J. DAUVILLIER — Ch. DE CLERCQ, Le mariage en droit 
canonique oriental, 84-85; J. ZHISHMAN, Das Eherecht der orientalischen Kirche, 96-97 şi 
734-735; Nov. 20 a lui Leon al VI-lea. 

37 Cf. can. 4 al sfântului Grigore de Nissa: Fonti, fasc. IX, t. II, 212-213; Nomocanone XIII, 
4: PG 104, 1189-1193; J. ZHISHMAN, Das Eherecht der orientalischen Kirche, 734-735; can. 
49 al sfântului Vasile: Fonti, fasc. IX, t. II, 139 („Les violations subies de force sont sans 
culpabilité, par conséquent, l'esclave aussi, violée par son maître, n’est pas coupable”). 

38 Cf. J. ZHISHMAN, Das Eherecht der orientalischen Kirche, 388-392; 587-597; C. IX, 9, 


3 Cf. D. 24, 3, 39 şi 47; BT 28, 8, 37 şi 45. 

ducând sau permiţând greşeala”, sau suportând desfrânarea ei“; nu a iertat în 
mod expres sau tacit, prin folosirea normală a căsătoriei, pe cel vinovat“; nu 
a lăsat să treacă termenii stabiliţi pentru acuzare”. 

2) Eroarea stării feciorelnice a femeii nu dă dreptul la desfacerea căsătoriei, 
exceptând cazul în care relația trupească a avut loc în timpul perioadei de 
logodnă; totuşi, se poate avea acţiune de desfacere a căsătoriei în cazul stării 
de graviditate a logodnicei care a avut origine în timpul logodnei. Atunci 
bărbatul, după ce a descoperit această stare a femeii, nu trebuie numai să 
înceteze cu ea actele conjugale, ci, îndepărtându-se de femeie, trebuie să-i 
informeze pe părinţii ei de această stare, deoarece, tolerând aceasta, el pierde 
dreptul la despărţire. În afară de aceasta, soţul trebuie să fi avut cunoaşterea 
acestei dovezi clare de infidelitate după încheierea căsătoriei, pentru că, dacă 
ştia aceasta înainte de căsătorie sau se poate demonstra că el a avut raporturi cu 
soţia înainte de a se căsători într-o perioadă cuprinsă între şase şi zece luni 
înainte de a naşte, el nu poate să invoce dreptul la divorţ, şi, în sfârşit, dacă este 
vorba de o văduvă sau de o divorțată, nu trebuie să se fi căsătorit cu ea înainte 
de termenii legali“. Considerând că femeia a comis fapta înainte de căsătorie, 
nu se dă loc la aplicarea pedepselor ca în divorţul vinovat”, decât dacă există 
dovezi sigure. 

3) Nu lipsesc circumstanţele ajutătoare care pot induce la o suspiciune sigură 
cu privire la consumarea adulterului, circumstanţe care pentru dreptul civil 
bizantin sunt cauze de divorţ. Deci, bărbatul poate să obţină desfacerea 
căsătoriei în virtutea adulterului soţiei atunci când aceasta, împotriva voinţei 
soţului, frecventează persoane străine de sex masculin în mod prea familiar şi 
în localuri publice şi în locuri frecventate numai de bărbaţi, sau când nu stă 


% Cf. D. 48, 5, 13, 5: „Iudex adulterii ante oculos habere debet, et inquirere, an maritus 
pudice vivens mulieri quoque bonos mores colendi auctor fuerit; periniquum enim videtur esse, 
ut pudicitiam vir ab uxore exigat, quam ipse non exhibeat”. Un scholion din Vasilicale 60, 37, 
16 spune: „Si iudex comperiat, maritum turpiter viventem occasionem impudicae vitae 
praebuisse uxori, potest eum condemnare. Hoc tamen accusatione uxorem non eximit”. 

4 Cf. C. IV, 7, 5; BT 24,2, 14; Nomocanone XIII, 21: „Qui uxorem suam fornicari sciens 
tacet, lenocinium facit”. 

2 Cf. D. 48, 5, 13, 9; BT 60, 37, 15: „Si repudiatam uxorem meam reduxero, non quasi 
renovans idem matrimonium, sed secundum contrahens, aboleo praecedentia delicta, et neque 
adulterii nec stupri possum accusare”. 

% Cf. J. ZHISHMAN, Das Eherecht der orientalischen Kirche, 593, 736. 

4 Cf. J. ZHISHMAN, Das Eherecht der orientalischen Kirche, 677, 680, 722 şi 738 ş.u. 

45 Cf. D. 48, 5, 13, 5; BT 24, 2, 14. 

acasă nolente viro, înnoptează în afara casei sau a plecat fără motiv şi, în 
sfârşit, dacă frecventează spectacole publice, teatrul, cursele de cai, fără ştirea 
soţului: aceste motive pot trezi în soţ suspiciunea unei trădări a fidelității 
conjugale“. Însă nu este admisă îndepărtarea soţiei din antipatie sau cu 
consimțământul lui, cu scopul de divorța de ea şi a se recăsători, pentru că 
numai adulterul, comis în mod conştient, şi absenţa femeii cu scopul principal 
de a comite adulter dau dreptul la desfacerea legăturii”. 

La rândul său, femeia poate să aibă suspiciuni cu privire la fidelitatea soţului 
şi poate să ceară desfacerea căsătoriei, atunci când bărbatul s-a făcut vinovat 
de seducţie, s-a folosit de căsătorie în mod ne-natural, a acuzat-o de adulter în 
mod fals, fără dovezi, a avut raporturi trupeşti în mod obişnuit cu alte femei sau 
a plecat de acasă pentru o perioadă de cinci ani. 

Cât priveşte pedeapsa, Biserica, neputând exercita o jurisdicție civilă asupra 
credincioşilor, se limita să aplice pedepse spirituale sau disciplinare, cum sunt 
excomunicarea, care în general a mers până la durata de şapte ani, şi pocăinţele, 
pe care le-a dus până la închiderea în mănăstire. Dreptul ecleziastic bizantin a 
recunoscut, de asemenea, răzbunarea bărbatului care a surprins-o pe soţie, în 
casa sa, în adulter flagrant. Totuşi, pe măsură ce puterea civilă suprima acest 
tip de pedeapsă, şi Biserica îşi modifica modul de pedeapsă”. 


15 Cf. Nomocanon XIII, 4: PG 104, 1189-1193; Nov. 117, 8, 4-6 lui Iustinian; BT 28,7, 1; 
Prochiron Bas., XI, 9-11; Epanagoge, XXI, 5; Nov. 30 a lui Leon al VI-lea; can. 9 şi 21 ale 
sfântului Vasile: Fonti, fasc. IX, t. II, 108 ş.u. şi 123 ş.u.; can. 87 al Conciliului Trullan: Fonti 
fasc. IX, t. 1/1, 222; can. 77 al Conciliului Trullan: /bidem, 214; can. 30 al Conciliul din 
Laodicea: Ibidem, 143. 

41 Cf. can. 35 al sfântului Vasile: Fonti, fasc. IX, t. II, 132 („A propos de celui qui a été 
abandonee par sa femme, il faut rechercher la cause d'abandon; s’il résulte qu’elle est partie 
sans raison, il est, lui, digne d'excuse, elle, de pénitence”); can. 87 al Conciliului Trullan: 
Fonti, fasc. IX, t. 1/1, 222-223 („Si ita praeter rationem a marito secessisse visa est, ille quidem 
venia dignus est, haec vero poena”); Nov. 117, 8, 7 a lui Iustinian („Si ergo contigerit aliquem 
citra unam praedictarum causarum suam uxorem domo propria expellere, ut illa non habens 
parentes apud quos possit manere ex necessitate foris habitet nocte, iubemus nulla esse marito 
licentiam propter hanc causam repudium mittere uxori, eo quod ipse huius rei auctor exsistit”); 
J. ZHISHMAN, Das Eherecht der orientalischen Kirche, 143-747. 

CCE Nomocanon, XIII, 4: PG 104, 1189-1193; BT 28,7, 1; Prochiron Bas., XI, 16-18; 
Epanagogé, XXI, 6; Nov., 117,9, 3-5 lui Iustinian; D. 48, 5, 2, 2; J. ZHISHMAN, Das Eherecht 
der orientalischen Kirche, 747-153. 

% Cf. Nomocanon, XIII, 5 şi 6: PG 104, 1193-1197; Nomocanonul lui Ioan Scolasticul L, 
tit. 41: J. B. PITRA, Turis ecclesiastici graecorum historia..., II, 384; Nomocanon, XI, 1: PG 
104, 1149-1152; Nov. 134, 10 a lui Iustinian; BT 28,7, 1; can. 54 al sfântului Vasile şi can. 87 
şi 98 al Conciliului Trullan: Fonti, fasc. IX, t. II, 143; t. I, 222-224 şi 235. 

La aceste pedepse trebuie adăugate altele pentru cel care are un status 
deosebit, aşa că nu putea să aibă acces la starea clericală cel care a fost 
incriminat de adulter şi, chiar dacă acesta a primit ordinele sacre, era degradat 
şi îndepărtat din viaţa ecleziastică şi, împreună cu el, acel episcop care, fiind 
conştient de piedica la ordinele sacre, l-a hirotonit; în afară de cazul în care 
episcopul a acţionat în bună credinţă şi a aflat de vinovăția celui hirotonit după 
consacrare; în cazul acesta, pentru superiorul ierarhic ecleziastic nu este 
degradare din funcțiile sale episcopale şi preoţeşti, ci suspendare. Nici acel 
bărbat care a avut o soţie adulteră nu poate să fie primit la slujirea preoțească, 
chiar dacă a divorțat de ea“. În afară de aceasta, soţia persoanei ecleziastice 
care a comis adulter trebuie să fie îndepărtată definitiv, pentru că, în caz 
contrar, este suspendat soţul de la exercitarea slujirii pastorale, şi aceasta pentru 
motivul clar că o convieţuire cu o femeie adulteră înseamnă a dăuna curăţiei 
slujirii preoțeşti”!. 

Conform unei interpretări largi a versetului evanghelic din Mt 19,9 şi 5,32 
şi, prin analogie, orice act de natură gravă cum ar fi adulterul este motiv 
suficient de valabil pentru a desface căsătoria: adulterul nu este pentru dreptul 
canonic oriental motiv exclusiv, ci un motiv exemplar de divorț”. 


B) Alte motive de divorţ cum damno 


Legătura matrimonială se desface cum damno: 

a) Din cauza unui complot împotriva suveranului, care este pedepsit cu 
moartea pentru conspiratori, sau exilul atunci când şi soţul, şi soţia ar iscodi 
ceva împotriva împăratului sau, fiind conştienţi că alţii pregătesc un atentat 
împotriva şefului statului, nu au anunţat autorităţile competente, femeia prin 


50 Cf can. 61 apostolic: Fonti, fasc. IX, t. 1/2, 39-40 („Si qua fuerit accusatio contra fidelem 
fornicationis vel adulterii vel in alio quodam actu prohibito, et convictus fuerit, minime 
provehetur in clerum”); J. ZHISHMAN, Das Eherecht der orientalischen Kirche, 741-743. 

51 Cf. can. 8 al Conciliului din Neocesarea: Fonti, fasc. IX, t. 1/2, 78-79; Nomocanon, |, 32 
şi XIII, 6: PG 104, 1017 şi 1197; Nomocanonul lui Ioan Scolasticul L, tit. 41: J. B. PITRA, Turis 
ecclesiastici graecorum historia..., II, 384 ş.u.; V. GRUMMEL, Les regestes des actes du 
Patriarcat de Constantinople, 1/2, nr. 531, 2 şi 539, 4; J. ZHISHMAN, Das Eherecht der 
orientalischen Kirche, 423 şi 741-743. 

52 Cf. J. ZHISHMAN, Das Eherecht der orientalischen Kirche, 119; A. CATOIRE, „Le divorce 
d'apres l'Eglise catholique...”, 169; J. DAUVvILIIER — Ch. DE CLERCQ, Le mariage en droit 
canonique oriental, 85; A. D'EMILIA, Lezioni di diritto bizantino. Il matrimonio, 125. 

intermediul bărbatului sau altor persoane, bărbatul în mod direct sau printr-o 
terță persoană”. 

b) Din cauza atentatelor la viaţa soţului (soţiei), în cazul în care, în orice fel 
şi cu orice mijloc, unul ar atenta la viaţa celuilalt, fie direct şi chiar sub 
presiunea urii, cât şi indirect, neavertizând victima de pericolul ce apasă asupra 
ei, sau atunci când soţul nu ia cuvenita apărare a femeii şi nu o răzbună. 
Această cauză este de o gravitate mai mare decât adulterul, deoarece nu 
priveşte numai legătura conjugală, ci însuşi dreptul la viaţă şi, deci, săvârşirea 
crimei presupune în sine o convieţuire, o înţelegere cu o terță persoană cu care 
să trăiască după moartea soţului (soţiei); tot infidelitatea soţului (soţiei) este 
motivul delictului”. Sfântul Vasile vede un ucigaş în acel soţ care, stăpânit de 
ură, s-a folosit de o secure împotriva soției, iar această sentinţă provoacă printre 
autori o interpretare diferită”. Totuşi, este opinie comună că e suficient 
atentatul pentru a provoca divorţul. Maltratările în sine nu constituie o cauză 
valabilă de desfacere a căsătoriei, chiar dacă dreptul civil tutelează apărarea 
cetăţeanului”. 

c) Din cauza avortului făcut din ură faţă de soţ. O astfel de crimă, 
considerată de dreptul bizantin ca ucidere, putea să fie pedepsită cu pedeapsa 
capitală sau cu orice altă pedeapsă corporală sau cu închisoarea, pedepse 
aplicate nu numai pentru femeie, ci şi pentru cei care au colaborat la comiterea 
delictului”. Dreptul canonic, fără a face deosebire dacă femeia este sau nu 
căsătorită, stabileşte pedeapsa excomunicării, chiar şi împotriva acelor 
persoane care au colaborat la avort, o perioadă de zece ani, în timp ce o normă 
mai veche a Bisericii prevedea un timp mai îndelungat, pe viaţă“. Acest delict, 


55 Cf. Nomocanon, XIII, 4: PG 104, 1189-1193; Nov., 22, 15, 1 şi 2; Nov., 17,8,1 şi 117, 
9, 1 ale lui Iustinian; BT 28,7, 1; Prochiron Bas., XI, 6; Epanagoge, XXI, 5 şi 6; A. CATOIRE, 
„Le divorce d'aprâs l'Eglise catholigue...”, 169 ş.u. 

54 Cf. Nomocanon, XIII, 4 şi IX, 25: PG 104, 1189-1195 şi 1107-1118; Nov., 22, 15, 1 şi 
2; Nov., 117,8, 3 şi 117,9, 2 ale lui Iustinian; Ecloga, II, 13; Prochiron Bas., XI, 8 şi 15; 
Epanagoge, XXI, 5 şi 6; A. CATOIRE, „Le divorce d'apres l'Eglise catholique...”, 169 ş.u. 

55 Cf. can. 8 al sfântului Vasile: Fonti, fasc. IX, t. II, 104. 

5 Cf. J. ZHISHMAN, Das Eherecht der orientalischen Kirche, 733; Nov., 117, 14 a lui 
Iustinian; VNomocanone, XIII, 4: PG 104, 1189-1190. 

5 Cf. Nomocanon, XIII, 10: PG 104, 1199; D. 48, 8, 1; 48, 8, 8; 48, 19, 38, 5; 48, 19, 39; 
can. 91 al Conciliului Trullan: Fonti, fasc. IX, t. 1/1, 227 („Eas quae abortionem cientia 
medicamenta dant, et eas quae venena foetus necantiam accipiunt, homicidae poenis 
subiicimus”). 

58 Cf. can. 21 al Conciliului din Ancyra: Fonti, fasc. IX, t. I/2, 71 („De mulieribus quae 
fornicantur et partus suos necant vel quae agunt secum ut utero conceptos excutiant, antiqua 

constituind un motiv valid de divorț pentru legislația civilă, disciplina 
ecleziastică l-a primit între normele sale, dându-i şi ea vigoare legislativă”. 

d) Un alt motiv de desfacere, chiar dacă era aplicat rar prin măsuri care în 
mod obişnuit erau luate pentru a împiedica abuzurile uşoare, era rudenia 
spirituală ce deriva din faptul de a ține propriul copil la izvorul baptismal. Deşi 
nu sunt documente care să dovedească desfacerea căsătoriei în Biserică pentru 
un motiv de felul acesta, deoarece un caz asemănător era pedepsit cu severitate 
de legile civile®, totuşi se poate vedea atitudinea pe care a luat-o Biserica 
orientală față de acest impediment, din diferite documente ecleziastice. De fapt, 
a ține la botez un copil constituie impediment matrimonial dirimant între naş 
şi mama copilului, aşa încât, conform can. 53 al Conciliului Trullan, este 
interzisă cu severitate o căsătorie în acest caz, care este numită ilegitimă şi 
nedreaptă, şi dacă s-a încheiat, nu trebuie să fie considerată căsătorie; cei care 
continuă o asemenea relație sunt supuşi pedepselor care se aplică împotriva 
desfrânaţilor, iar consecința este desfacerea căsătoriei®". 


C) Divorțul bona gratia 


quidem definitio usque ad exitum vitae eas ab ecclesia removet”); can. 2 şi 8 ale sfântului 
Vasile: Ibidem, t. II, 99-100 şi 107. 

5 Cf. C. V, 17, 11; Nov., 22, 16, 1 a lui Iustinian; Novela 31 a lui Leon al VI-lea: PG 107, 
495-498; J. P. ZEPOS, Ius greco romanum, 1, 96-97. În Novela 117 a lui Iustinian nu a fost 
menționată această cauză. Cf. şi A. CATOIRE, „Le divorce d'apres l'Eglise catholique...”, 169 
ş.u.; A. D'EMILIA, Lezioni di diritto bizantino. Il matrimonio, 125; J. DAUVILLIER — Ch. DE 
CLERCQ, Le mariage en droit canonique oriental, 90; J. ZHISHMAN, Das Eherecht der 
orientalischen Kirche, 153-754. 

& Cf. Novela 26 a lui Leon al IV-lea Kazar şi Costantin al VI-lea din anul 776-780: J. P. 
ZEPOS, lus greco romanum, Í, 41. 

6 Cf. can. 53 al Conciliului Trullan: Fonti, fasc. IX, t. I/1, 189-190 („Quoniam spiritalis 
affinitas corporum coniunctione maior est, in nonnulis autem locis cognovimus quosdam sancto 
et salutari baptismate infante suscipiunt, postea quoque cum matribus illorum viduis 
matrimonium contrahere, statuimus, ut posterum nihil fiat eiusmodi. Si qui autem post 
praesentem canonem hoc facere deprehensi fuerint, ii quidem primo ab hoc illicito matrimonio 
desistant, deinde et fornicatorum poenis subiiciantur”); Ecloga, II, 2; BT 28, 5,4; A. D'EMILIA, 
Lezioni di diritto bizantino. Il matrimonio, 126; A. CATOIRE, „Le divorce d'apres l'Eglise 
catholique...”, 169; R. SOUARN, „La parenté spirituelle empechement canonique du mariage 
chez le Grecs”, Echos d'Orient IV, 129-130; J. ZHISHMAN, Das Eherecht der orientalischen 
Kirche, 268 şi 757. 

Disciplina ecleziastică orientală ia în vedere şi acele motive care, sine 
damno, bona gratia, desfac legătura matrimonială atunci când lipsesc sau 
dispar posibilitățile de a atinge scopurile căsătoriei. 

1) Imposibilitatea fizică de a realiza raportul conjugal, atunci când este 
perpetuă şi anterioară căsătoriei, constituie motiv valid pentru o declarație de 
desfacere a legăturii”. Nu se bucură de acest drept atunci când incapacitatea 
constituțională de a da naştere este după căsătorie, fie că este sau nu cauzată de 
boli. Izvoarele ecleziastice nu ne spun dacă sterilitatea femeii sau alt defect de 
acest fel poate duce la divorţ, chiar dacă, referitor la logodnă, impotenţa de 
felul acesta, adică sterilitatea femeii, provoacă desfacerea logodnei”. 
Însuşindu-și norma civilă, dreptul canonic a stabilit trei ani de probă începând 
de la încheierea căsătoriei, ca să se poată intenta acțiune de desfacere a 
căsătoriei“; după ce s-a dovedit impotenţa conform normelor judecătoreşti de 
procedură, fie că cei doi sunt sau nu în cunoştinţă de cauză înainte de 
celebrarea căsătoriei, căsătoria era declarată nulă din cauza defectului său 
esenţial: numai acelei praesumptio iuris a femeii nu i se acordă acţiune“, totuşi 
nu i se neagă cererea atunci când soţul neagă că este incapabil să realizeze actul 
conjugal. În cazul de impotenţă, este recomandabil pentru femeie să se abţină 
de la raporturi sexuale în locul recăsătoririi, totuşi, nu este condamnabilă 
căsătoria pe care femeia vrea cu tot dinadinsul să o încheie“. 

2) Absența soţului fără a da veşti despre sine. Inspirându-se din legislația 
civilă bizantină, care reglementează căsătoria militarului absent din cazarmă”, 
disciplina ecleziastică a voit şi ea să trateze această materie, extinzând-o la 
orice persoană care lipseşte dintr-un motiv just. Baza juridică a acestui motiv 


€ Cf. Nomocanone, XIII, 4: PG 104, 1189-1194: BT 28, 7, 4; Ecloga, II, 13; Prochiron 
Bas., XI, 2; Epanagoge, XXI, 2; Novela 98 a lui Leon al VI-lea: PG 107, 617-622; J. P. ZEPOS, 
Ius greco romanum, 1, 165-167. 

& Cf. J. ZHISHMAN, Das Eherecht der orientalischen Kirche, 664 şi 760; BT 30, 1, 17; D. 
24, 1,60, 1. 

4 Cf. Novela 22, 6 şi Novela 117, 12 ale lui Iustinian; C. V, 17, 10. 

6 Cf. J. ZHISHMAN, Das Eherecht der orientalischen Kirche, 207-210. 

5 Cf. Fozio, Epistola 19. Epistolae canonicae ad episcopos: PG 102,785; V. GRUMEL, Les 
regestes des actes du patriarcat de Constantinople, I, nr. 539,4; A. VILLIEN, „Divorce”, 1465- 
1466; A. ESMEIN, Le mariage en droit canonique, Il, 67; cf. D. 48, 5, 11, 12; C. V, 17, 7; 
Novela 22, 14 pr. şi Novela 117, 11 ale lui Iustinian; BT 28, 7, 3; Prochiron Bas., XI, 19; 
Epanagogé, XIX, 7. 

€ Cf. D. 48,5, 11, 12; C. V, 17,7; Novela 22, 14 pr. şi Novela 117, 11 ale lui Iustinian; BT 
28, 7, 3; Prochiron Bas., XI, 19; Epanagoge, XIX, 7. 

de divorţ bona gratia este mereu moartea prezumtivă a celui absent şi 
posibilitatea ca cel absent să se poată întoarce acasă, oricare ar fi timpul 
absenței şi chiar dacă a îndepărtat-o pe soţie în mod inconştient. Spune can. 93 
al Conciliului Trullan că femeia comite adulter dacă se căsătoreşte fără a se 
asigura mai înainte de moartea soțului. De aceea, se cere o cercetare 
scrupuloasă şi severă cu privire la întoarcerea sau neîntoarcerea celui absent, 
înainte de a proceda la desfacerea căsătoriei şi a da părţii rămase acasă dreptul 
de a trece la o altă căsătorie”. 

Cât priveşte soţul militar absent din cazarmă, chiar dacă baza juridică este 
tot moartea, aceasta are o probabilitate de certitudine mai mare decât aceea pe 
care ar putea-o avea un bărbat civil care s-a îndepărtat de acasă, de aceea, 
Conciliul Trullan şi sfântul Vasile sunt mai blânzi faţă de acea femeie care a 
voit să se recăsătorească fără a aştepta întoarcerea soţului”. 

Fiind împlinite acestea, dreptul canonic bizantin dispune ca: 

a) în prezumția morţii soţului absent, soţia putea să încheie o nouă căsătorie, 
însă dacă primul soţ, deşi nu a dat mult timp veşti despre sine, se întoarce, era 
valabilă prima căsătorie, nu a doua, şi deci, dacă vrea, soldatul poate să 
restabilească viaţa comună împreună cu soţia”; 

b) este necesar să se cunoască puterea convingerii pe care o are femeia cu 
privire la moartea soţului, dacă a urmat dispoziţiile stabilite de dreptul bizantin, 
dacă a avut sau nu posibilitatea de a cerceta dacă autorităţile militare superioare 
ale soţului au acceptat sau au respins cererea femeii; după aceasta, Biserica, 
după ce a făcut cercetarea cu privire la circumstanţa morţii sau cu privire la 
data dispariţiei, poate să procedeze la examinarea cererii femeii”; 


6 Cf. can. 93 al Conciliului Trullan: Fonti, fasc. IX, t. 1/1, 228 („Uxor viri qui secessit et 
non apparet, antequam de eius morte certior facta sit, alteri cohabitans, adulteratur”); can. 31 
al sfântului Vasile: Ibidem, t. II, 131. 

© Aşa comentează Balsamon can. 93 al Conciliului Trullan; cf. N. MILAS, Canoanele 
Bisericii Ortodoxe, 1/2, 413-474. 

7 Cf. can. 93 al Conciliului Trullan: Fonti, fasc. IX, t. 1/1, 228-229; can. 36 al sfântului 
Vasile: Ibidem, t. II, 133. 

71 Cf. can. 93 al Conciliului Trullan: Fonti, fasc. IX, t. 1/1, 229; Nomocanon, XIII, 3: PG 
104, 1189; IOAN SCOLASTICUL, Nomocanon L, tit. XLI: J. B. PITRA, Turis ecclesiastici 
graecorum historia..., II, 384; A. D'EMILIA, Lezioni di diritto bizantino. Il matrimonio, 125; 
A. CATOIRE, „Le divorce d'apres l’ Eglise catholique...”, 169; J. DAUVILLIER — Ch. DE CLERCQ, 
Le mariage en droit canonique oriental, 90; J. ZHISHMAN, Das Eherecht der orientalischen 
Kirche, 162-767. 

72 Cf. Nomocanon, XIII, 3: PG 104, 1189; Novela 117, 11 a lui Iustinian; BT 28, 7, 3. 

c) referitor la spațiul de timp care trebuie să treacă de la ziua dispariției 
soțului şi cererea de a se recăsători nu este stabilit nimic, însă practica urmată 
până atunci era cea de zece ani”; 

d) dacă se respectă dispoziţiile de mai sus, prima căsătorie este declarată 
desfăcută şi i se permite femeii să se recăsătorească. Dar deşi este validă 
această căsătorie, valoarea sa poate să fie contestată de întoarcerea soţului 
absent, caz în care depinde de acesta dacă o reia sau o respinge pe femeie, în 
funcție de cum este considerat comportamentul femeii, adulter sau nu, şi de aici 
rezultă că femeia respinsă de soţ nu are dreptul să continue să convieţuiască 
împreună cu al doilea soţ şi, dacă ar face aceasta, ar fi pasibilă de pedeapsa 
stabilită pentru o adulteră”. Însă nu se poate imputa soţiei sau celui de-al doilea 
soţ nici o vină dacă au fost informaţi în mod fals despre moartea celui absent. 

3) Prizonieratul ab hostibus. Ca şi pentru soţul absent, mai ales dacă este 
militar, şi pentru prizonier, conform învăţăturii vechi a pontifilor romani, este 
valabil principiul că legătura matrimonială nu se desface o dată cu prizonieratul 
soţului, chiar dacă, devenind sclav al duşmanului, condiţia socială a soților 
suferea o disparitate. De fapt, se citeşte într-o scrisoare a lui Inocenţiu I către 
un anume Probus că „fide catholica suffragante illud esse coniugium, quod erat 
primitus, conventumque secundae mulieris, priore superstite nec divortio 
ejecta, nullo pacto posse esse legitimum””, unde, lăsând la o parte interpretarea 
ne-uniformă a textului din cauza unui anumit termen cu o semnificaţie obscură, 
cum este „nec divortio’, gândirea pontifului este, ca în alte texte amintite, 
foarte clară cu privire la indisolubilitate. De aceeaşi părere este Leon cel Mare 
atunci când îi scrie lui Niceta de Aquileia”. 

Principiul învăţat de pontifii romani a avut o aplicare practică în disciplina 
orientală mai târziu, cu Novella 33 a lui Leon al VI-lea Înțeleptul, prin care 
împăratul, abrogând legislaţia iustiniană, a stabilit validitatea primei căsătorii 


75 Cf. IOAN SCOLASTICUL, Nomocanon L, tit. XLI: J. B. PITRA, Iuris ecclesiastici graecorum 
historia, Il, 384. 

74 Cf. can. 9, 21, 36 ale sfântului Vasile: Fonti, fasc. IX, t. II, 108 ş.u., 123 ş.u., 133; can. 
93 al Conciliul Trullan: Jbidem, t. 1/1, 228-229; J. ZHISHMAN, Das Eherecht der orientalischen 
Kirche, 582. 

75 INOCENȚIU I, Epistola 36: PL 20, 601-602. Este cazul unui bărbat care, după ce soția a 
fost luată prizonieră de barbari, dar care s-a întors acasă, aceasta a cerut restabilirea căsătoriei. 

16 Cf. A. ESMEIN, o.c., vol. II, p. 66-67; J. GAUDEMET, L'Eglise dans l’Empire romain 
(IV-V siècle), p. 542. 

mor: Epistola 159: PL 54,1136 şi 1137; A. ESMEIN,Le mariage en droit canonique, Il, 66- 
67; J. GAUDEMET, L 'Eglise dans l'empire romain (IV-V siècle), 542-545. 

până când nu se are ştirea sigură a morţii soțului prizonier”. De fapt, după ce 
a fost aplicată legislaţia iustiniană aşa cum se vede în constituţiile ecleziastice 
şi în legislaţia bizantină anterioară constituţiilor lui Leon al VI-lea”, dreptul 
ecleziastic oriental s-a orientat pe linia instaurată de Leon al VI-lea, primind 
normele acestui legislator, cu acea abrogare a dreptului lui Iustinian în ce 
priveşte această materie“: atunci când prizonierul se întoarce acasă, dacă vrea, 
poate sau nu să-şi continue viaţa conjugală, în afară de cazul în care vrea să 
divorțeze dacă femeia a comis adulter“. 

4) Nebunia, deşi constituie un impediment la căsătorie, aşa cum am putut 
vedea într-un capitol precedent al lucrării de faţă, atunci când am examinat 
dreptul din Vasilicale, totuşi ea, când există după încheierea căsătoriei, nu 
desface o căsătorie încheiată în mod valid, pentru că o căsătorie încheiată în 
mod legitim comportă între cei doi drepturi şi îndatoriri care nu pot fi anulate 
cu uşurinţă. Iată de ce Timotei din Alexandria îl consideră adulter pe cel care 
îndrăzneşte să rupă legătura conjugală din cauza nebuniei celeilalte părţi”. 

Această boală, nefiind considerată un motiv de divorţ în Novella 117 a lui 
Iustinian, nici Nomocanon XIV Titulorum nu a voit să o recunoască drept cauză 
de desfacere a căsătoriei*”. Cu toate acestea, canoniştii nu se îndoiesc de faptul 
că Biserica din Orient, ca urmare a reglementării nebuniei ca motiv de divorţ 
de către Leon al VI-lea, prin constituțiile 111 şi 112, nu şi-a schimbat 


18 Cf. Novela 33 a lui Leon al VI-lea: PG 107, 499-504; J. P. ZEPOS, Ius greco romanum, 
I, 98-100. 

7 Cf. Nomocanon, XIV, 2; BT 28, 7,4; Prochiron Bas., XI, 3; Epanagoge, XXI, 3; Novela 
22, 7 şi Novela 117, 12 ale lui lustinian. 

8 Cf. A. D'EMILIA, Lezioni di diritto bizantino. Il matrimonio, 125; A. COUSSA, Epitome 
praelectiones de jure Ecclesiastice orientali, 252; A. CATOIRE, „Le divorce d'apres l'Eglise 
catholique...”, 169; J. DAUVILLIER — Ch. DE CLERCQ, Le mariage en droit canonique oriental, 
91. 

51 Cf. can. 1 al sfântului Grigore de Neocesarea: Fonti, fasc. IX, t. II, 20-21. 

8&2 Cf. can. 15 al lui Timotei din Alexandria: Fonti, fasc. IX, t. II, 250 („Question. Si 
l'epouse de quelqu'un est terriblement possedee au point d’être mise aux fers, et que le mari 
dise: je ne puis garder la continence, et qu’il veuille en prendre une autre, peut-il prendre 
un’autre épouse, ou non? Réponse. L’adultère se mele à cette histoire et je ne trouve aucune 
réponse à y donner”); J. ZHISHMAN, Das Eherecht der orientalischen Kirche, 206, 769 ş.u.; J. 
DAUVILLIER — Ch. DE CLERCQ, Le mariage en droit canonique oriental, 91; A. D'EMILIA, 
Lezioni di diritto bizantino. Il matrimonio, 125. 

8 Cf. Nomocanon, XII, 30 la sfârşit: PG 104, 1214 şi 965. Trebuie spus că isaurii au exclus 
în mod expres nebunia drept cauză de divorț, cf. Ecloga, II, 13: J. P. ZEPOS, Ius greco 
romanum, Il, 26; A. SPULBER, L 'Eclogue des Isauriens, 23. 

atitudinea“*. Deci se aminteşte ceea ce s-a spus în altă parte a lucrării de faţă, 
examinând constituţiile lui Leon al VI-lea Înțeleptul cu privire la această cauză, 
şi anume: nebunia ne-violentă şi periodică, ce nu constituie un pericol pentru 
cealaltă parte convieţuind cu partea bolnavă, nu este motiv suficient pentru a 
divorța, ci, dimpotrivă, partea sănătoasă este obligată să se îngrijească de partea 
bolnavă“. Însă când ea este insuportabilă şi incurabilă şi constituie un serios 
pericol permanent pentru viaţa celeilalte părți, se dă dreptul la divorţ, mai ales 
când partea sănătoasă doreşte să aibă urmaşi; totuşi, partea sănătoasă nu trebuie 
să fie responsabilă de nebunia celui bolnav, pentru că, dacă ar fi aşa, ar fi 
pedepsită, şi, în cazul în care partea bolnavă se vindecă, i se dă facultatea de a 
desface căsătoria din cauză că a atentat la viaţa saff. De asemenea, sunt valabile 
celelalte dispoziţii ale lui Leon al VI-lea în ce priveşte recuperarea celui bolnav, 
acţiunea judecătorească pentru a obţine desfacerea căsătoriei, termenii şi 
condiţiile care trebuie respectate“. 

5) Viaţa monastică este un status care, în dreptul lui Iustinian, este 
asemănată cu moartea fizică în tot ceea ce se referă la manifestările şi 
activităţile vieţii omului în societatea civilă. 

Care sunt condiţiile necesare pentru alegerea vieţii monastice de către cei 
doi? În primul rând, libertatea celui care cere, cu excluderea absolută a oricărei 
constrângeri atât directe, cât şi indirecte. În acest sens, se aminteşte opoziția 
patriarhului de Constantinopol, Tarasiu, împotriva divorţului împăratului 
Constantin al VI-lea de Maria de Armenia, constrânsă de soţ să îmbrățişeze 


8% De această părere sunt comentatorii Balsamon şi Blastares, cf. J. ZHISHMAN, Das 
Eherecht der orientalischen Kirche, 172. 

85 Cf. Novela 111 şi 112 ale lui Leon al VI-lea: PG 107, 643-652; J. P. ZEPOS, Ius greco 
romanum, I, 81-182; 183-185; D. 24, 3, 22, 7; BT 28, 8, 22; Nomocanon, XIII, 30: PG 104, 
1214; BS 28, 8, 22 nr. 23. 

5 Cf. Novela 111 şi 112 ale lui Leon al VI-lea: PG 107, 643-652; J. P. ZEPOS, Ius greco 
romanum, l, 181-182; 183-185; Nomocanon, XIII, 30: PG 104, 1214; D.24,3,22,7;BT 28, 
8, 22. 

87 Cf. Novela 111 şi 112 ale lui Leon al VI-lea: PG 107, 643-652; J. P. ZEPOS, Ius greco 
romanum, I, 181-182; 183-185; cf. A. D'EMILIA, Lezioni di diritto bizantino. Il matrimonio, 
125; A. CATOIRE, „Le divorce d'apres l’Eglise catholique...”, 169; J. DAUVILLIER — Ch. DE 
CLERCQ, Le mariage en droit canonique oriental, 91. Unii sunt de părere că alte boli ale părții 
vindecate de nebunia periculoasă şi incurabilă, cum ar fi lepra, pot fi cauze de divorț, însă 
despre aceasta nu sunt izvoare. Cf. Ecloga, II, 13; J. ZHISHMAN, Das Eherecht der 
orientalischen Kirche, 172-773. 

s Cf. C. I, 3, 52(53), 15; I, 13, 53(54), 4; Novela 22, 5 a lui Iustinian; BT 28, 7, 4; J. 
ZHISHMAN, Das Eherecht der orientalischen Kirche, 165 ş.u. 

viața monastică, şi împotriva recăsătoririi aceluiaşi împărat cu Teodota, 
verişoara sfântului Teodor Studitul“”. Este apoi facultatea mintală deplină a 
celui care cere; consimţământul din partea celuilalt, dat în faţa martorilor”; 
dacă lipseşte acest consimţământ, căsătoria trebuie să continue. În acest caz, 
spune sfântul Vasile, viaţa de mănăstire va putea să fie înlocuită cu continenţa 
şi rugăciunea”! . De asemenea, se adaugă emiterea profesiunii călugărești valide, 
după intrarea în mănăstire, şi tonzura conform dispoziţiilor ecleziastice”. 
Îndeplinite toate acestea, contrar învăţăturii lui Grigore cel Mare, care nu 
admitea disciplina iustiniană cu privire la alegerea stării călugăreşti numai de 
către unul dintre soţi, lăsându-l pe celălalt să trăiască viaţa de laic cu toate 
drepturile şi îndatoririle proprii, „etsi hoc lex humana concessit”, deoarece 
aceasta constituia o violare clară a preceptului divin, „erunt duo in carne una”, 
deoarece „una... ex parte transit ad continentiam et ex parte remanet in 
pollutione”, ci, dimpotrivă, era favorabil pentru intrarea în mănăstire a 
amândurora: „si vero continentiam quam vir appetit uxor non sequitur 
antequam uxor appetit vir recusat dividi coniugium non licet”, dreptul 
canonic oriental, urmând izvoarele legislației bizantine, considera desfăcută 
căsătoria dacă numai una dintre părți, cu consimțământul celeilalte, a ales 
starea călugărească”. Cel care a dat consimţământul, neadmiţându-se în acest 


5 Căsătoria a fost binecuvântată de preotul de la Sfânta Sofia, Iosif, care a fost depus şi 
excomunicat de Tarasiu. Însă împăratul bizantin a ameninţat că va relua iconoclasmul împotriva 
lui Tarasiu; cf., despre acest argument, L. BREHIER, Vie et mort de Bysance, 92; V. GRUMEL, 
Les regestes des actes du patriarcat de Constantinople, 1/2, nr. 368, 21; J. PARGOIRE, L 'Eglise 
byzantine de 527 a 847, 273; de asemenea, Vita di Tarasio, VII: PG 98, 1405-1410; Vita di S. 
Teodoro Studita, XVIII, XIX, XXV: PG 99, 136-137, 141; Oratio XII, V: PG 99, 830-833. 

” Pentru a evita ca alegerea vieţii de mănăstire să fie produsul unui momentan sentiment 
trecător, împăratul Manuel I Comnenul a confirmat întreaga materie care a fost reglementată 
de o cutumă şi de dispoziţii fragmentare printr-o lege specială. Cf. J. ZHISHMAN, Das Eherecht 
der orientalischen Kirche, 492 şi 775, nota 1. 

°l Cf. sfântul VASILE, De instit. monach.; J. ZHISHMAN, Das Eherecht der orientalischen 
Kirche, 484, 489, 499 e 775, nota 2 şi 3. 

2 Cf. J. ZHISHMAN, Das Eherecht der orientalischen Kirche, 492 şi 776. 

% Cf. Grigore cel Mare, scrisoare de răspuns adesată lui Theotista Patriciae, sora 
împăratului de Constantinopol, februarie 601: L. M. HARTMAN, Mon. Germ. Hist. Ep., 294 ş.u. 

” Cf. Nomocanon, XI, 1: PG 104, 1149; IOAN SCOLASTICUL, Nomocanone L, tit. 34; Novela 
123, 40: „Si vero constante adhuc matrimonio, aut vir solus, aut uxor sola intraverit in 
monasterium, solvatur matrimonium, et citra repudium, postquam tamen persona pergens ad 
monasterium Schema perceperit”. 

sens limitele dreptului bizantin, se putea recăsători; ca urmare a unui divorţ 
pentru acest scop, soţii nu sufereau pierderi patrimoniale”. 

6) În sfârşit, se poate desface legătura matrimonială pentru un scop evlavios, 
adică atunci când un preot este numit, ales şi hirotonit episcop, pentru că este 
o datorie sacră a episcopului de a respecta continenţa. Acest motiv de divorţ, 
având în secolul al XII-lea, la 22 septembrie 1187%, o normalizare specială de 
către Isaac al II-lea, basileus de Bizanţ, nu constituie obiectul lucrării noastre, 
de aceea, vom da numai câteva indicaţii pe care ni le prezintă izvoarele 
canonice: 

a) episcopatul poate să fie acceptat numai atunci când soţii s-au pus de 
acord”; 

b) soţia celui preconizat a fi episcop trebuie să promită că nu se va recăsători 
şi să se închidă în mănăstire; există îndoieli cu privire la faptul dacă femeia 
trebuie cu adevărat să facă profesiunea călugărească sau trebuie numai să intre 
în mănăstire. Balsamon este de părere că soţia candidatului la episcopat trebuie 
să facă voturile dintr-un motiv dublu, adică făcând voturile s-ar îndepărta de 
pericolul unei hotărâri a femeii şi, deci, a unei întoarceri la viaţa conjugală, şi 
apoi pentru a evita ca femeia, îmbrăcând o haină diferită de cea a călugăriţelor, 
să poată fi considerată ca una închisă în mănăstire din cauza vreunei greşeli”; 

c) noul ales trebuie să o întreţină, dacă aceasta nu are mijloace proprii pentru 
a trăi; în orice caz, episcopul nu se poate folosi de bunurile Bisericii; nu lipsea 
posibilitatea ca femeia să poată deveni diaconiţă”. 

Dacă soţia refuză să se despartă, episcopul preconizat nu va putea primi nici 
hirotonirea, nici nu poate exercita slujirea episcopală. De aceea, se dă un 
termen în care femeia să poată decide, cu clauza că tăcerea femeii constituie un 
răspuns negativ în privinţa noului ales; nici mitropolitul nu poate să ignore 


9% Cf. Nomocanon, XIII, 4: PG 104, 1189; Novela 22, 5. 

9% Cf. J. ZHISHMAN, Das Eherecht der orientalischen Kirche, 131; P. TOCANEL, Diritto 
bizantino (pro manuscripto), 65-66; A. D'EMILIA, Lezioni di diritto bizantino. Il matrimonio, 
125. 

° Cf. can. 48 al Conciliului Trullan: Fonti, fasc. IX, t. I/1, 186 („Uxor eius qui ad 
episcopalem dignitatem promotus est, ex communi consensu a viro suo prius separata, 
postquam hic episcopum est consecratus”); J. DAUVILLIER — Ch. DE CLERCQ, Le mariage en 
droit canonique oriental, 90; J. ZHISHMAN, Das Eherecht der orientalischen Kirche, 464. 

% Cf. N. MILAS, Canoanele Bisericii Ortodoxe, 1/2, 415-418. 

” Cf. N. MILAS, Canoanele Bisericii Ortodoxe, 1/2, 415-418. 

aceste dispoziţii, pedeapsa fiind suspendarea din slujirea sa. Călugărul, însă, va 
putea mereu să fie consacrat episcop!%. 

Nu avem intenţia să tratăm cauza de apostazie sau de erezie a unuia dintre 
soţi, amintită de Leon al VI-lea în Nove//a-constituţie 112, deoarece face parte 
din problema privilegiului paulin şi care cere o examinare mai atentă şi mai 
vastă, nici nu am voit să tratăm despre a doua căsătorie, deşi aceste chestiuni 
au o strânsă relaţie cu argumentul nostru; totuşi, trebuie să ne întrebăm: autorul, 
propunând în Nomocanon XIV Titulorum legislaţia bizantină cu aceeaşi vis 
juridica pe care o au dispoziţiile canonice, a avut intenţia să admită divorţul 
mutuo consensu? Examinând dreptul canonic în Nomocanon XIV Titulorum aşa 
de legat de legislația bizantină civilă şi văzând că în titlul XIII, 4 adaugă 
Novella 140 a lui Iustin al II-lea care a restabilit Novella 22,4 a lui Iustinian, cu 
privire la divorţul prin acord reciproc, trebuie admis că Foţie a intenționat să 
insereze această cauză, chiar dacă, referitor la acest lucru, Balsamon s-a îndoit, 
argumentând că Vasilicalele au acceptat numai Novella 123,11 a lui Iustinian, 
deoarece Nomocanonul nu a constituit izvorul de drept pentru Vasilicale, ci 
legislaţia lui Iustinian, şi dacă în secolul al IX-lea divorţul mutuo consensu nu 
a avut vigoare legală, acest lucru nu se datorează desigur autorităţii lui Foţie, 
ci orânduielii civile!”!. 

Se datorează învăţăturii acestui patriarh faptul că în Biserica orientală 


ortodoxă căsătoria poate să fie desfăcută din diferite motive”. 


1% Cf, N. MILAS, Canoanele Bisericii Ortodoxe, 1/2, 415-418; J. ZHISHMAN, Das Eherecht 
der orientalischen Kirche, 462-463 şi 780-781; J. DAUVILLIER — Ch. DE CLERCQ, Le mariage 
en droit canonique oriental, 181. 

10! Cf, V. GRUMEL, Les regestes des actes du patriarcat de Constantinople, II, 116, nr. 539, 


102 Se pot aminti între multele lucrări despre disciplina ecleziastică referitoare la divorţul 
în Bisericile ortodoxe: D. LUCACIU, De divortio in Ecclesia romena dissidenti, pentru Biserica 
Ortodoxă din România; M. SARUGA, De notione et de dissolutione necnon de fine matrimonii 
in Ecclesia orientali serbica pentru Biserica Ortodoxă din Serbia. 


